Stel die kontras op die foon en vang gou op wat die nag uile te sê gehad het oor wat nou al die berugte Hondatjie is.
Het in die week al probeer reël met 'n pel om vroeg oggend 'n vinnige draai te gaan ry maar die het laat gisteraand 'n sport pas kansellasie gehad.
Deesdae beplan ek niks, so word jy nooit teleurgestel nie. Ek het net een doel voor oë: Kom so vinnig moontlik van die teerpad af en sonsopkoms moet jy êrens op 'n grondpad staan waar jy nie stad kan sien nie.
Die strate is lekker stil en ek verbeel my hoe dit moet wees om 'n 690 SM te ry. Ek kom egter agter ek is hopeloos en knobblies is nie lekker vinnig deur 'n draai nie.
Ry daar verby Mooikloof en wonder wat die mense doen in daai moerse huise. Ek sal nie omgee vir die erf nie maar my vrou skei my summier as sy so groot huis moet onderhou.
En toe begin die son kop uit steek, en terwyl ek stop hardloop 'n duiker 'n ent voor my uit die veld, oor die pad en raak weg. Ek voel hoe my hart weer lewe kry en weet vanoggend was dit die regte besluit om 'n draai te gaan ry.
Ewe skielik kruis ek die N12 en sien die klomp krag stasies in die verte. Ek is nie lus om daai rigting in te slaan nie en stop vir 'n laaste foto.
Lekker Kobus, vroegoggend en laatmiddag is vir my verreweg die mooiste tye van die dag. Ek hoop daar was 'n lekker spek'neierontbyt wat op jou tuiskoms gewag het.
Ek kon nog nooit verstaan hoekom sommige mense nie oorskiet braaivleis wil eet nie. Ek braai altyd altyd altyd wors saam die ander vleis spesifiek om dit more te kan eet. Dis die lekkerste!
Daai padjie oor die "enigste bergie" lyk wonderlik. Ek dog ek het al al die paaie gery in my bergfiets dae, maar toe nou nie. Waar is dit?
Baie dankie manne, krediet vir die mooi fiets moet egter na Bazinga toe gaan. Ek het die fiets by hom gekoop.
Wie het daai crash bars vir jou gemaak? ( een van die beter crash bars op 'n 690 wat ek al gesien het)